ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
حیاتیاتی تنوع ہیریٹیج سائٹس میں پائیدار سیاحت
اوڈیشہ سرکار نے تین بایو ڈائیورسٹی ہیریٹیج سائٹس  کو نوٹیفائی کیا ہے یعنی بولانگیر اور بارگڑھ ضلع میں انداسارو ہلز، ضلع کندھمال، مہندرگیری ہلز، گجپتی ضلع اور گندھامردن ہلز۔
کمیونٹی پر مبنی ماحولیاتی سیاحت، جنگلات پر انحصار کرنے والی کمیونٹیز کے لیے ذریعہ معاش کا متبادل ذریعہ ہے۔ آس پاس کی کمیونٹیز، ماحولیاتی سیاحت کی سرگرمیوں میں مصروف ہیں اور ان کی روزی روٹی کےوسائل کو بڑھانے کے لیے ان کے درمیان فوائد بانٹ دیے جاتے ہیں۔
اوڈیشہ سرکار کی طرف سے منداسارو پہاڑیوں اور گندھامردن پہاڑی میں ایک نیچر کیمپ تیار کیا گیا ہے۔ ان ماحولیاتی سیاحتی مقامات میں آبی جھرنوں ، واچ ٹاور کے دوروں ، سائیکلنگ، چلڈرن پارک، شجرکاری، ڈائننگ ہال، نیچر واک، ٹریکنگ، پرندوں کے نظارے اور ہری شنکر اور نرسنگ ناتھ کے زیارت گاہوں کی سیر سمیت مختلف سرگرمیاں انجام دی جاتی ہیں۔
نیچر کیمپس کے انتظام کے لیے، دیہاتوں میں حیاتی ترقیا تی کمیٹیاں، وانا سنرکشیانہ سمیتیاں اورحیاتیاتی سیاحت کےگروپس بنائے گئے ہیں۔ ایکو ٹورازم گروپ کے 16 ممبران منڈاسارو ویلی نیچر کیمپ میں مصروف ہیں جبکہ 06 ایکو ٹورازم گروپ کے ممبران نرسنگ ناتھ نیچر کیمپ میں مصروف ہیں۔ مقامی لوگوں کو ایکو گائیڈ کے طور پر بھی تربیت دی گئی ہے جو ان کے لیے متبادل ذریعہ معاش پیدا کرتی ہے۔ مختلف سرگرمیوں کے سلسلے میں ان کی صلاحیتوں کو اپ گریڈ کرنے کے لیے، انسٹی ٹیوٹ آف ہوٹل مینجمنٹ اور انڈین انسٹی ٹیوٹ آف ٹورازم اینڈ ٹریول مینجمنٹ کے ذریعے تربیتی پروگرام منعقد کیے جاتے ہیں، تاکہ مہمان نوازی، ہاؤس کیپنگ، صفائی ستھرائی، مواصلات کی مہارت، کھانے پینے کے پکوان ، صلاحیت سازی اور چیک ان اور چیک آؤٹ پروٹوکول نیز نمائش کے بارے میں تربیت فراہم کی جا سکے۔
اوڈیشہ بائیو ڈائیورسٹی بورڈ کو ایکو ڈیولپمنٹ کمیٹیوں، وانا سنرکشیانہ کمیٹیوں، ایکو ٹورازم گروپ کے ممبران کی تربیت اور استعداد کار بڑھانے کے لیے فنڈز فراہم کیے گئے ہیں تاکہ نایاب اور خطرے سے دوچار انواع نباتات اور حیوانات کی شناخت کے لیے ایکو گائیڈ تیار کیے جا سکیں، مقامی انواع کے تحفظ کے لیے اور اس علاقے میں ماحولیاتی سیاحوں کی بہتر آگاہی کے لیے پگڈنڈیوں اور ٹریکنگ کے راستوں کو منظم کیا جا سکے۔
یہ معلومات ماحولیات، جنگلات اور آب وہوا کی تبدیلی کے مرکزی وزیر مملکت جناب اشونی کمار چوبے نے آج لوک سبھا میں ایک تحریری جواب میں فراہم کی۔
وزارت دفاع
ابھرتے ہوئے جنگی منظرنامے میں فوجی صلاحیت کے فروغ کی ضرورت ، چیف آف ڈیفنس اسٹاف  جنرل انل چوہان کا بیان
’’تھیٹرائزیشن کے ساتھ انٹرآپریبلٹی اور انضمام کئی گنا بڑھے گا‘‘
مشترکہ جنگی مطالعات کے لئے ڈی آر ڈی او اور سینٹر ٹیکنالوجی سے آراستہ سینسر – فیصلہ – شوٹر برتری سے متعلق ایک سیمینار اور نمائش کا اہتمام کیا
پی وی ایس ایم، یو وائی ایس ایم ، اے وی ایس ایم ، ایس ایم، وی ایس ایم ، چیف آف ڈیفنس اسٹاف جنرل انل چوہان نے ابھرتے ہوئے جنگی منظرنامے میں فوجی صلاحیت کے فروغ پر زور دیا ہے۔ وہ ٹیکنالوجی سے آراستہ سینسر – فیصلہ – شوٹر برتری سے متعلق ایک سیمینار اور نمائش میں اعزازی مہمان کی حیثیت سے اظہار خیال کررہے تھے۔جس کا اہتمام دفاعی تحقیق اور ترقی کی تنظیم ڈی آر ڈی او اور مشترکہ جنگی مطالعات کے سینٹر نے مشترکہ طور پر کیا تھا۔ اس سیمینار اور نمائش کا اہتمام 30 جون 2023 کو نئی دہلی کے ڈی آر ڈی او بھون میں کیا گیا تھا۔
اپنے خطاب میں جنرل چوہان نے مصنوعی ذہانت کی ٹیکنالوجیوں اور جدید مواصلات کے انضمام سمیت متعدد سینسر او شوٹر صلاحیتوں میں تال میل اور شفافیت کے حصول میں مسلح افواج کی حصولیابیوں کا ذکر کیا۔
سی ڈی ایس نے کہا کہ جنگ لڑنے کی رفتار کے ساتھ او او ڈی اے  سلسلے کی رفتار کے ساتھ قدم بڑھانے کے لئے زیادہ رفتار کی ضرورت ہے۔ جسے جدید ترین ٹیکنالوجی کے ذریعہ ہی ممکن بنایا جاسکتا ہے۔جنر چوہان نے زور دیتے ہوئے کہا کہ صلاحیت کا فروغ ایک سائنسی عمل کے ذریعہ کیا جارہا ہے ۔انہوں نے کہا کہ تھیٹرائزیشن کے ساتھ انٹرآپریبلٹی اور انضمام کئی گنا بڑھے گا۔
سی ڈی ایس نے کہا کہ تمام جنگوں کے لیے خلائی، سائبر اور ای ڈبلیو ٹیکنالوجیز کی بنیادی سمجھ بوجھ اہم ہے۔ انہوں نے ڈی آر ڈی او اور سی ای این جے او ڈبلیو ایس کی خدمات، سائنس دانوں، صنعتوں اور اکیڈمی کو ایک ساتھ لانے کے لیے اس موضوع پر غور و فکر کرنے اور مستقبل کے میدان جنگ کے چیلنجوں سے نمٹنے کے لیے ایک دوسرے کی ضروریات کو سمجھنے کے لیے کی جانے والی کوششوں کی تعریف کی۔
تحقیق و ترقی کے محکمے کے سکریٹری اور ڈی آر ڈی او کے چیئر مین ڈاکٹر سمیر وی کامت نے بھی تقریب میں شرکت کی۔ ڈاکٹر سمیر وی کامت نے اپنے خطاب میں کہا کہ سینسر کے پھیلاؤ کے ساتھ، نیٹ ورک سینٹرک وارفیئر مستقبل کے جنگی میدان کے منظر نامے میں ایک حقیقت ہے۔ انہوں نے اس بات کو اجاگر کیا کہ اس طرح کے نیٹ ورکس کی سیکورٹی ضروری اورسب سے اہم ہے اور وقت پر محفوظ معلومات کی منتقلی ایک ضرورت ہے۔ انہوں نے اے آئی سے چلنے والی آٹونومی کی اہمیت پر بھی زور دیا۔
سی ای این جے او ڈبلیو ایس کے ڈائریکٹر، وی ایس ایم، اے وی ایس ایم ،ریٹائر لیفٹیننٹ جنرل سنل سریواستو، ، تینوں سروسز کے سینئر فوجی افسران،ڈی آر ڈی او کے سائنسدانوں اور صنعت کے نمائندوں نے سیمینار میں شرکت کی، جس میں کثیر ڈومین والی بیداری ،معلومات مشترک کرنے ، نیٹورکس اور کمیونی کیشن، تجزیے ، ذہانت ، فیصلہ سازی ،فوری اور ملٹی ڈومین ٹارگٹنگ پر مختلف مضامین کے ماہرین کی طرف سے تبادلہ خیال کیا گیا۔
اس سیمینار نے عسکری لیڈروں ، سائنسدانوں، تھنک ٹینکس کو اس موضوع پر ابھرتی ہوئی ترقی کے بارے میں ذہن سازی کرنے اور تمام اسٹیک ہولڈرز کے لیے مختلف قابل عمل نکات فراہم کرنے کے مواقع فراہم کیے ہیں۔
شمال مشرقی ریاستوں کی ترقی کی وزارت
شمال مشرقی خطے کی ترقیات کے وزیرمملکت ڈاکٹر جتیندر سنگھ نے
میگھالیہ کے جووائی میں ،’’ بہدیَن کھلم ‘‘ میلے میں شرکت کی
نئیدہلی،04جولائی۔شمال مشرقی خطے کی ترقیات کے وزیر مملکت  اور وزیر اعظم کے دفتر میں پرسونل پبلک گریوانسیز اینڈ پنشن ، ایٹمی توانائی اور خلائی امور کے وزیر مملکت ڈاکٹر جتیندر سنگھ نے میگھالیہ میں ہرسال منعقد ہونے والے چار روزہ ثقافتی میلے ’’ بہدین کھلم ‘‘ میلے میں شرکت کی ۔یہ میلہ میگھالیہ کے جووائی قصبے کے نواح میں اہتمام کیا جاتا ہے ۔ آج اس میلے کے آخری دن اختتام پر ڈاکٹر جتیندر سنگھ نے اس میلے میں پورے خطے سے شرکت کے لئے آنے والے لوگوں کے ساتھ وقت گزارا ۔ اس کے ساتھ ہی انہوں نے اس میلے سے جُڑ ی مذہبی رسوم میں بھی دلچسپی کا اظہار کیا۔
اس موقع پر ڈاکٹر جتیندر سنگھ نے کہا کہ اس میلے میں ان کی شرکت وزیر اعظم جناب نریندر مودی اور ان کی سرکار کی شمال مشرقی خطے کی ترقیات کو کے عز م اور کوششوں کی تصدیق کی حیثیت رکھتی ہے ۔ اس کے ساتھ ہی وزیر اعظم اور ان کی سرکار اس خطے کی صحت مند ثقافتی روایات او رتہذیب کی حفاظت ،فروغ اور سرپرستی کے لئے بھی عہد بستہ ہے ۔
شمال مشرقی خطے کی ترقیات کے وزیر مملکت ڈاکٹر جتیندر سنگھ نے یہ بھی کہا کہ وزیراعظم جناب نریندر مودی نے محض چار سال کے مختصر وقفے میں 30 بار اس خطے کا دورہ کیا ہے ۔انہوں نے کہا کہ سرکار اس خطے کے ہر نسلی اور قبائلی برادری کی شناخت کی کوشش کررہی ہے جبکہ شمال مشرقی خطے کی ترقیات کی وزارت نے ان آٹھوں ریاستوں میں ہرماہ باری باری سے کیمپ سیکریٹریٹ کے قیام کا نظم بھی شروع کیا ہے ،جس کے نتیجے میں شمال مشرقی خطے کے عوام اور شمال مشرقی خطے کی وزارت کے درمیان قریبی تعلق قائم ہوا ہے ۔
ڈاکٹر جتیندر سنگھ نے مزید کہا کہ یہ موجودہ سرکار کے دوراقتدار میں ہی ممکن ہوسکا ہے کہ میگھالیہ کو پہلی ریل گاڑی کی خدمات حاصل ہوسکی ہے اور اسے ملک میں ریلوے کے نقشے میں شامل کیا گیا ہے ۔ انہوں نے کہا کہ یہی نہیں بلکہ گزشتہ چار برس کے دورا ن اس خطے میں قانون اور انتظام اورسلامتی کی صورتحال خاطر خواہ حد تک بہتر ہوئی ہے اور حالات معمول پر ہیں اور اب میگھالیہ کی خوبصورت ریاست کے دلفریب علاقوں کو دیکھنے کے لئے سیاحوں کی بڑی تعداد یہاں آرہی ہے ۔ اس سے پہلے سینراجی جوائی کے صدر جناب اوآر چلّم نے اپنے خطبہ استقبالیہ میں ڈاکٹر جتیندر سنگھ کا شکریہ ادا کیا کہ انہوں نے اس چار روزہ ثقافتی میلے میں شرکت کی ، جو اس خطے کے عوام کی زندگی کے لئے جذباتی ،ثقافتی اور روحانی اہمیت کا حامل ہے ۔
U-3439
(Visitor Counter : 50
امور داخلہ کی وزارت
آفات کے قومی بندوبست کی اتھارٹی این ڈی ایم اے نے لاک ڈاؤن کی مدت کے بعد سازو سامان تیار کرنے والی صنعتوں کو پھر سے شروع کرنے سے متعلق رہنما خطوط جاری کئے ہیں
زمینی سطح پر کام کرنے والے عہدیدارن رہنما خطوط پر سختی سے عمل آوری کو یقینی بنائیں
نئی دہلی ،11مئی2020: داخلی امور کی مرکزی وزارت نے لاک ڈاؤن کی مدت کے بعد سازو سامان تیار کرنےو الی صنعتوں کو پھر سے شروع کرنے سے متعلق آفات کے بندوبست کے قانون 2005ء کے تحت تفصیلی رہنما خطوط جاری کئے ہیں۔
کووڈ-19 سے جلد سے جلد نمٹنے کے سلسلے میں 25 مارچ سے پورے ملک میں لاک ڈاؤن کا حکم دیا گیا تھا۔چونکہ کچھ زونز میں آہستہ آہستہ لاک ڈاؤن میں نرمی برتی جارہی ہے،لہٰذا یکم مئی 2020 ء کو این ڈی ایم اے کے احکامات نمبر 1-29/2020-PP اور ایم ایچ اے کے یکم مئی 2020ء کے حکم نمبر 40- 3/2020-DM-Iکے مطابق کچھ اقتصادی سرگرمیوں کی اجازت دی جارہی ہے۔
کئی ہفتے لاک ڈاؤن کی وجہ سے اور لاک ڈاؤن کی مدت کے دوران صنعتی اکائیوں کو بند ہونے کی وجہ سے یہ ممکن ہے کہ کچھ آپریٹرس نے قائم شدہ ایس او پی کو نہیں اپنایا ہو، اس کے نتیجے میں مینوفیکچرنگ کی کچھ سہولتوں پائپ لائنس، والووز وغیرہ کے پاس باقی ماندہ کیمیکلز ہوں جو خطرہ پیدا کرسکتی ہیں۔ خطرناک کیمیکلز اور آتشی سامان کے ساتھ اسٹور کرنے والی سہولتوں کے لئے بھی اسی طرح کی پریشانی ہے۔
نیشنل مینجمنٹ ڈیزاسٹ اتھارٹی نے جاری کی ہے-
- کیمیکل آفات سے متعلق رہنما خطوط 2007۔
- کیمیکل کے بندوبست  آفات 2009 سے متعلق رہنما خطوط اور
- پی او ایل ٹینکرز 2010ء کے ٹرانسپورٹ کے لئے تحفظ اور سلامتی کا استحکام ، جو کیمیکل صنعتوں کےلئے ضروری ہیں۔ ماحولیات کے تحفظ کے قانون 1086 کے تحت خطرناک کیمیکلزکی درآمد، ان کو تیار کرنے اور ان کو اسٹور کرنے کے ضابطے 1989 ان صنعتوں کے لئے قانونی ضرورتیں فراہم کرتا ہے۔
جب لاک آؤٹ؍ٹیگ آؤٹ طریقہ کار نافذ نہیں ہوتی ہے تو توانائی کے بہت سے وسائل آپریٹرس ؍سپر وائزر کے لئے خطرناک ثابت ہو سکتے ہیں، جو الیکٹرکل ، میکینکل یا کیمیکل آلات برقرار رکھنے یا ان کی سروس کررہے ہیں۔ جب بھاری مشینری اور آلات کو وقتاً فوقتاً برقرار نہیں رکھا جاتا ہے تو وہ آپریٹرس ؍انجینئرس کے لئے خطرناک بن سکتے ہیں۔
آتش گیر مادے، گیسوں سے بھری چیزیں، کھلی تاریں، کنویئر بیلٹ، خود کار گاڑیاں مینوفیکچرنگ کی سہولیات کو زیادہ خطرے والا ماحول بناتی ہے۔حفاظتی کوڈز کے غلط نفاذ اور غلط طریقے سے لیبل لگائے جانے والے کیمیکلز سے صحت کو شدید خطرات لاحق ہو سکتے ہیں۔
جب غیر متوقع طور پر کوئی حادثہ پیش آتا ہے تو تیزی سے کارروائی کرنا چیلنج بن جاتا ہے۔جوکھم کو کم سے کم کرنے اور صنعتی یونٹوں کو کامیابی سے پھر سے شروع کرنے کی حوصلہ افزائی کرنے کے لئے حسب ذیل رہنما خطوط جاری کئے ہیں۔
ریاستی سرکاریں اس بات کو یقینی بنائیں گی کہ متعلقہ میزر ایکسیڈنٹل ہزارڈ یونٹس کے آفات سے بندوبست کے منصوبے اَپ ڈیٹ کئے گئے ہیں، تاکہ انہیں نافذ کیا جاسکے۔ یہ بھی مشورہ دیا گیا ہے کہ ضلع تمام ذمہ داران افسران انڈسٹریل آن سائٹ ڈیزاسٹر مینجمنٹ کو یقینی بنائیں گے۔کووڈ-19 لاک ڈاؤن کے دوران اور بعد میں صنعتوں کو محفوظ طریقے سے پھر سے شروع کرنے کے لئے آفات کے بندوبست کے منصوبے بھی موجود ہیں اور ان صنعتوں کو دوبارہ شروع کرنے لئے معیاری آپریٹنگ طریقہ کار کا احاطہ بھی کیا جائے گا۔
Click here to see the Detailed Guidelines
محنت اور روزگار کی وزارت
وشو کرما راشٹریہ پرسکا ر اور قومی حفاظتی انعامات 2016 کی تقریب 17ستمبر 2018 کو منعقد ہوگی
اٹھائیسویں وشو کرما راشٹریہ پرسکار عطا کئے جائیں گے
ایک سو اٹھائیسویں قومی حفاظتی انعامات بارہ اسکیموں کے تحت عطا کئے جائیں گے
نئیدہلی14ستمبر۔محنت اور روزگار کے وزیر مملکت  جناب سنتوش کمار گنگوار وشو کرما راشٹریہ پرسکار  اور قومی حفاظتی انعامات 2016 کی کارکردگی کے لئے عطا کریں گے ۔ یہ انعامات پیر 17 ستمبر 2018 کو نئی دلی میں ڈاکٹر امبیڈکر بین الاقوامی مرکز میں عطا کئے جائیں گے ۔
محنت اوروزگار کی وزارت 1965 سے وشو کرما راشٹریہ پرسکار  سے جانا جاتا تھا اور قومی حفاظتی انعامات عطا کرتی آرہی ہے۔انعامات کی یہ اسکیمیں وزارت کے ٹیکنیکل ونگ کے ذریعہ چلائی جاتی ہیں ، جن کا نام ڈائریکٹوریٹ جنرل فیکٹری ایڈوائز سروس اینڈ لیبر انسٹی ٹیوٹ  ممبئی ہے ، جو محنت اور روز گار کی وزارت کے دفتر سے منسلک ہے ۔ ڈی جی ایف اے ایس ایل آئی فیکٹریوں اور گودیوں میں کا رکنوں ، ان کے نمائندوں اور مینجمنٹ کو تکنیکی مشورے / خدمات فراہم کرتی ہے تاکہ وہ صنعتی سرگرمیاں حفاظت کے ساتھ جاری رکھ سکیں اور کارکنوں کی صحت او ر خوشحالی کو فروغ حاصل ہوسکے ۔
وی آر پی گزشتہ سال کے دوران کسی کارکن یا کارکنوں کے گروپ کی طرف سے دئے گئے غیر معمولی مشوروں اور مینجمنٹ کے ذریعہ ایسے عمل درآمد کو تسلیم کرتے ہوئے دئے جاتے ہیں ، جس کی وجہ سے کوالٹی ، پیداوار اور صنعتی اداروں میں جہاں مشوروں کی اسکیموں پر عمل درآمد کیا جاتا ہے ،حفاظت ،صحت اور ماحولیاتی تحفظ جیسے کام کرنے کے حالات میں بہتری آئی ہو۔
28 و ی آر پی ، نقد رقم اور ایک سرٹیفکیٹ کی شکل میں تین زمروں میں دئے جائیں گے ، جو اس طرح ہیں :
پانچ انعامات 75 ہزار روپے پر مشتمل ، کلاس اے کے تحت دئے جائیں گے ۔ پچاس ہزار روپے پر مشتمل آٹھ انعامات کلاس بی کے زمرے میں دئے جائیں گے اور 25 ہزارروپے پر مشتمل 15 انعامات کلاس سی زمروں میں دئے جائیں گے ۔
این ایس اے صنعتی اداروں ، تعمیراتی مقامات ، بندرگاہوں اور ایٹمی توانائی ،ضابطہ جاتی بورڈ  کی تنصیبات کی غیر معمولی حفاظتی کارکردگی کے صلے میں دیا جاتا ہے ، جس کا مقصد حادثوں کی روک تھام کے پروگراموں میں مینجمنٹ اور کارکنو ں دونوں کے مفادات کو فروغ دینا اور برقرار رکھنا ہے ۔ یہ انعامات بارہ اسکیموں کے تحت دئے جاتے ہیں جن میں سے د س اسکیمیں اے ای آر بی کے تحت فیکٹریوں / تعمیراتی مقامات / تنصیبات کے لئے ہیں اور دو اسکیمیں بندرگاہوں کے لئے ہیں ۔اداروں کی زیادہ سے زیادہ افرادی گھنٹے کی کارکردگی کی بنیاد پر مختلف اسکیموں میں درجہ بندی کی گئی ہے۔ 2016 کی کارکردگی کے لئے کل 128 انعامات دئے جائیں گے ، جن میں 76 فاتح اور 52 رنر اپ ہیں ۔
وشو کرما راشٹریہ پرسکار  اور قومی حفاظتی انعامات  عطا کرنے کی تقریب ہرسال 17 ستمبر وشو کرما دن کے موقع پر منعقد کی جاتی ہے ۔انعام یافتگان مختلف صنعتی اداروں کے نمائندگان ، مدعوئین اور سینئیر سرکار ی افسران اس میٹنگ میں شرکت کریں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ا س ۔رم
U-4761
(Visitor Counter : 82
بجلی کی وزارت
بجلی پلانٹس کو دی جانے والی کوئلہ سپلائی میں اضافے کے لیے حکومت کی طرف سے کیے گئے اقدامات
نئی دہلی، 31مارچ 2022: بجلی اور ایم این آر ای کے مرکزی وزیر جناب آر کے سنگھ نے لوک سبھا میں آج ایک تحریری جواب میں بتایا کہ بجلی پلانٹس کو دی جانے والی کوئلہ سپلائی میں اضافے کے لیے حکومت کی طرف سے کیے گئے اقدامات مندرجہ ذیل ہیں :
- بجلی پلانٹس کو ان کے کوئلے کے ذخیرے کے اضافے میں مدد کے لیے سی آئی ایل نے اکتوبر ، 2021 میں تقریباً 5.2 ایم ٹی کوئلہ ، دسمبر 2021 میں 6 ایم ٹی کوئلہ پیش کیا۔ سی آئی ایل نے یہ کوئلہ اپنی مختلف ذیلی ریاستی / مرکزی ایجنسیوں کے ذریعے سپلائی کیا۔
- حکومت نے کوئلے کو ذخیرہ کرنے کے اصولوں پر نظر ثانی کی جس میں بجلی پلانٹوں سے کہا گیا ہے کہ وہ ہمیشہ ہی وافر کوئلہ برقرار رکھیں اور اگر ضروری ہو تو اس کی درآمد بھی کریں، تاکہ کسی بھی ہنگامی صورتحال سے نمٹا جا سکے۔
الیکٹرانکس اور اطلاعات تکنالوجی کی وزارت
انفارمیشن ٹیکنالوجی اور ڈیٹا کے تحفظ سے متعلق نیا قانون
الیکٹرانکس اور انفارمیشن ٹیکنالوجی کے وزیر مملکت، جناب راجیو چندر شیکھر نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
حکومت کے اہداف کا مقصد اپنے صارفین کے لیے کھلے، محفوظ اور قابل اعتماد اور جوابدہ انٹرنیٹ کو یقینی بنانا ہے۔ اس سلسلے میں، یہ وزارت نئے قوانین بنانے، ضابطوں میں ترمیم کرنے وغیرہ سمیت اپنے اہداف کو حاصل کرنے کے لیے صنعت، قانونی ماہرین اور ماہرین تعلیم سمیت متعلقہ وابستگان کے ساتھ بات چیت جاری رکھے ہوئی ہے۔ اس وزارت کو صلاح و مشورہ کے عمل کے دوران متعدد آراء موصول ہوئی ہیں۔
انفارمیشن ٹیکنالوجی کا موجودہ قانون بیس سال پہلے، سال 2000 میں نافذ کیا گیا تھا۔ تب سے، ٹیکنالوجی اور آج کے انٹرنیٹ نے بڑی تیزی سے ترقی کی ہے۔ سائبر اسپیس کے موقع میں مثالی تبدیلی آئی ہے اور اس سے جڑے ہوئے کچھ چیلنجز بھی ہیں، جو سال 2000 میں موجود نہیں تھے۔
صحت اور خاندانی بہبود کی وزارت
75 دن تک جاری رہنے والا ’کووڈ ٹیکہ کاری امرت مہوتسو‘ آج اختتام پذیر ہوا
15.92 کروڑ سے زیادہ احتیاطی ڈوز دی گئیں جس کی وجہ سے 18 سال کی عمر کی اہل آبادی کے لیے احتیاطی ڈوز کی کوریج 8فیصد سے 27فیصد تک ہوگئی
75 دنوں میں 13.01 لاکھ سے زیادہ خصوصی کووڈ ٹیکہ کاری کیمپ کا انعقادکیاگیا
75 دنوں تک جاری رہنے والا ’ کووڈ ٹیکہ کاری امرت مہوتسو ‘ آج اختتام پذیر ہوگیا۔ یہ مہم 15 جولائی 2022 کو ایک ’مشن موڈ‘ میں شروع کی گئی تھی جس میں تمام ریاستوں اور مرکز کے زیر انتظام علاقوں کی طرف سے خصوصی کووڈ ٹیکہ کاری مہم چلائی گئی تاکہ اہل بالغ آبادی میں  کووڈ ویکسین کی احتیاطی ڈوزلگانے میں اضافہ کیاجاسکے ۔
75 دنوں میں، تمام ریاستوں اور مرکز کے زیر انتظام علاقوں میں، بس اسٹیشنوں پر 11،104 کیمپ، ریلوے اسٹیشنوں پر 5،664 کیمپ، ہوائی اڈوں پر 511 کیمپ، مختلف اسکولوں اور کالجوں میں 1،50،004 کیمپ، مذہبی یاترا کے راستوں پر 4،451 کیمپ، اور مختلف نجی اور سرکاری کام کی جگہوں اور صنعتی اداروں میں 11,30,044 کیمپ لگائے گئے۔
اس کے نتیجے میں 75 دنوں کی اس مدت میں 76.18 لاکھ سے زیادہ پہلی خوراک، 2.35 کروڑ دوسری خوراک اور 15.92 کروڑ احتیاطی خوراکیں دی گئی ہیں۔ یومیہ 24.73 لاکھ سے زیادہ خوراکیں دی گئی ہیں جن میں یومیہ 20.68 لاکھ احتیاطی خوراکیں شامل ہیں۔
مدھیہ پردیش کے گونا میں احتیاطی ڈوزلگانے کے لئے بیداری پیدا کرنے کی غرض سے نکّڑ ناٹک کا اہتمام
کووڈ ٹیکہ کاری امرت مہوتسو کے تحت، تمام ریاستوں اور مرکز کے زیر انتظام علاقوں سے کیمپ کے ذریعے بڑے پیمانے پرلوگوں کو متحرک کرکے ’جن ابھیان‘ کے طور پر مہم چلانے کی اپیل کی گئی۔ چار دھام یاترا ، امرناتھ یاترا ، کانوڑ یاترا  کے ساتھ ساتھ بڑے میلوں اور اجتماعات کے راستوں پر متعدد خصوصی ٹیکہ کاری کیمپس کا انعقاد کیا گیا۔ مزید برآں، خصوصی ٹیکہ کاری کیمپ آفس کمپلکس، صنعتی اداروں، ریلوے اسٹیشنوں، بین ریاستی بس اسٹیشنوں، اسکولوں اور کالجوں میں منعقد کیے گئے۔ مفت کووڈٹیکہ کاری کے لیے کل 13,01,778 ایسے کیمپ لگائے گئے۔
15 جولائی 2022 کو کووڈ ٹیکہ کاری امرت مہوتسو کے آغاز پر، 18 سال یا اس سے زیادہ عمر کی اہل آبادی میں سے صرف 8فیصد نے احتیاطی خوراک لی تھی ۔ 75 دن کی مفت ٹیکہ کاری مہم کی وجہ سے 27فیصد اہل آبادی نے اب احتیاطی خوراک لے لی ہے ۔
کووڈ -19 کے خلاف مستفید ہونے والوں کو مکمل/ توسیعی تحفظ فراہم کرنے کے لیے احتیاطی خوراک دینا اہم ہے۔ یہ کووڈ-19 بیماری کی شدت، اسپتال میں داخل ہونے کے خطرے کو کم کرنے میں مدد کرتی ہے اور اس طرح اموات کو کم کرتی ہے۔
وزارت خزانہ
مبلغ7183.42 کروڑ روپے کی ریونیو خسارے کی گرانٹ 14 ریاستوں کو جاری کی گئی
موجودہ مالی سال میں ریاستوں کو جاری کردہ کل محصولاتی خسارے کی گرانٹ اب تک بڑھ کر 50283.92 کروڑ روپے ہوگئی ہے
ریاستوں کو23-2022 میں کل 86201 کروڑروپے ریونیو خسارہ گرانٹ ملے گی
وزارت خزانہ کےمحکمہ اخراجات نے جمعرات کو 14 ریاستوں کو 7183.42 کروڑ روپے کی پوسٹ ڈیولیشن ریونیو ڈیفیسٹ  گرانٹ کی 7ویں ماہانہ قسط جاری کی ہے۔ یہ گرانٹ پندرہویں مالیاتی کمیشن کی سفارشات کے مطابق جاری کی گئی ہے۔
پندرہویں مالیاتی کمیشن نے مالی سال 23-2022 کے لیے 14 ریاستوں کو 86201 کروڑ روپے کی کل پوسٹ ڈیولیشن ریونیو ڈیفیسٹ گرانٹ کی سفارش کی ہے۔ تجویز کردہ گرانٹ، محکمہ اخراجات کی طرف سے تجویز کردہ ریاستوں کو 12 مساوی ماہانہ قسطوں میں جاری کی جاتی ہے۔ اکتوبر 2022 کے مہینے کے لیے ساتویں قسط کے اجراء کے ساتھ، 23-2022 میں ریاستوں کو جاری کردہ ریونیو خسارے کی گرانٹس کی کل رقم بڑھ کر 50283.92 کروڑروپے ہو گئی ہے۔
ریاستوں کو آئین کی دفعہ 275 کے تحت، پوسٹ ڈیولیشن ریونیو ڈیفیسٹ گرانٹس فراہم کی جاتی ہیں۔ منتقلی کے بعد ریاستوں کے ریونیو کھاتوں میں فرق کو پورا کرنے کے لیے یکے بعد دیگرے مالیاتی کمیشنوں کی سفارشات کے مطابق ریاستوں کو گرانٹس جاری کی جاتی ہیں۔
یہ گرانٹ حاصل کرنے کے لیے ریاستوں کی اہلیت اور 21-2020 سے 26-2025 کی مدت کے لیے گرانٹ کی مقدار کا فیصلہ، پندرہویں مالیاتی کمیشن نے اس مدت کے دوران، ریاست کے محصولات اور اخراجات کے تخمینے کے درمیان فرق کی بنیاد پر کیا تھا۔
جن ریاستوں کو پندرہویں مالیاتی کمیشن نے 23-2022 کے دوران پوسٹ ڈیولیشن ریونیو ڈیفیسٹ گرانٹ کی سفارش کی ہے وہ ہیں: آندھرا پردیش، آسام، ہماچل پردیش، کیرالہ، منی پور، میگھالیہ، میزورم، ناگالینڈ، پنجاب، راجستھان، سکم، تریپورہ، اتراکھنڈ اور مغربی بنگال۔
سال2022-23 کے لیے تجویز کردہ پوسٹ ڈیولیشن ریونیو ڈیفیسٹ گرانٹ اور ریاستوں کو ساتویں قسط کے طور پر جاری کی گئی رقم کی ریاستوار تفصیلات درج ذیل ہیں:
ریاست وار جاری کردہ پوسٹ ڈیولیشن ریونیو ڈیفیسٹ گرانٹ 

|
|
نمبرشمار
|
|
ریاست کانام
|
|
اکتوبر 2022 کے مہینے کے لئے جاری کردہ7 ویں قسط
|
|
سال23-2022 کے دوران ریاستوں کو جاری کردہ مجموعی پی ڈی آر ڈی جی۔
|
|
1
|
|
آندھرا پردیش
|
|
879.08
|
|
6153.58
|
|
2
|
|
آسام
|
|
407.50
|
|
2852.50
|
|
3
|
|
ہماچل پردیش
|
|
781.42
|
|
5469.92
|
|
4
|
|
کیرالہ
|
|
1097.83
|
|
7684.83
|
|
5
|
|
منی پور
|
|
192.50
|
|
1347.50
|
|
6
|
|
میگھالیہ
|
|
86.08
|
|
602.58
|
|
7
|
|
میزورم
|
|
134.58
|
|
942.08
|
|
8
|
|
ناگالینڈ
|
|
377.50
|
|
2642.50
|
|
9
|
|
پنجاب
|
|
689.50
|
|
4826.50
|
|
10
|
|
راجستھان
|
|
405.17
|
|
2836.17
|
|
11
|
|
سکم
|
|
36.67
|
|
256.67
|
|
12
|
|
تریپورہ
|
|
368.58
|
|
2580.08
|
|
13
|
|
اتراکھنڈ
|
|
594.75
|
|
4163.25
|
|
14
|
|
مغربی بنگال
|
|
1132.25
|
|
7925.75
وزارت خزانہ
جاپان کا ہندستان کوکووڈ اُنیس بحران سے نمٹنے کے لئے صحت کے شعبے میں تقریباً3,500 کروڑ روپے کی سرکاری امداد فراہم کرنے کا عہد
نئی دلی، یکم ستمبر، حکومت جاپان نے کووڈ اُنیس بحران سے نمٹنے کی ہنگامی مددکے لئے جاپانی کرنسی ین میں 50 بلین  کی سرکاری ترقیاتی امدادی قرض مہیا کرنے کا عہدکیا ہے۔ حکومت ہند کے اقتصادی امور کے محکمے کے سکریٹری ڈاکٹر سی ایس مہا پترا اور ہندوستان میں جاپان کے سفیر سوزوکی ستوشی نے کووڈ19 کے بحران سے نمٹنے کے لئے آج دستاویزات کا تبادلہ کیا۔
دستاویزات کے تبادلے کے بعد، اس پروگرام لون کے قرض کے معاہدے پروزارت خزانہ کے اقتصادی امور کے محکمے کے ایڈیشنل سکریٹری ڈاکٹر سی ایس مہا پترا اورجے آئی سی اے، نئی دہلی کے خصوصی نمائندے مسٹر کیتسو میتسووموٹونے دستخط کئے۔
اس پروگرام لون کا مقصد ہندوستان کی کووڈ 19 سے لڑنے کی کوششوں میں مدد کرنا ہے اور مستقبل میں وبائی امراض کے متاثرین کی صحت کی دیکھ ریکھ کیلئے صحت کاایسا نظام تیار کرنا ہے، جو متعدی بیماریوں کے خلاف لڑنے میں ہندستان کے صحت کے نظام کی اہلیت کو بہتر بنائے۔
علاوہ ازیں اقتصادی امور کے محکمے کے سکریٹری ڈاکٹر سی ایس مہا پترا اور ہندوستان میں جاپان کے سفیر سوزوکی ستوشی نے حکومت جاپان کی طرف سے جاپانی کرنسی ین میں ایک ارب  کی گرانٹ امداد کے لئے بھی دستاویزات کے تبادلے کئے۔
حکومت جاپان کی طرف سے یہ گرانٹ ان امداد ہندستان میں صحت عامہ اور طبی نظام کو مستحکم کرنے کی خاطر طبی آلات کی فراہمی کے لئے ہے۔ اس سے کووڈ اُنیس کے انفیکشن سے متاثر نازک اور سنگین مریضوں کی صحت کی دیکھ بھال کی سہولتوں کو مضبوط بنانے میں مدد ملے گی۔
ہندستان اور جاپان کے مابین باہمی ترقیاتی تعاون کی 1958 سے ایک لمبی اور نتیجہ خیز تاریخ ہے۔ پچھلے چند برسوں میں ہندستان اور جاپان کے مابین اقتصادی تعاون مضبوط ہوا ہے اور یہ حکمت انگیز ساجھیداری میں تبدیل ہوا ہے۔ اس سے ہندستان اور جاپان کے مابین حکمت انگیز اور عالمی ساجھے داری کو مزید مستحکم اور تقویت حاصل ہوئی ہے۔
بجلی کی وزارت
این ٹی پی سی اونچاہار نے آکسیجن پلانٹ رائے بریلی کی ضلع انتظامیہ کےسپرد کیا
نئی دہلی، 29 مئی 2021، بجلی کی وزارت کے تحت ایک مہارتن سی پی ایس یو ، این ٹی پی سی نے کووڈ کے خلاف جنگ میں مدد کرنے کی اپنی کوششیں جاری رکھی ہیں۔ اس سلسلے میں این ٹی پی سی اونچاہار کے ذریعہ ایک آکسیجن پلانٹ قائم کیا گیا ہے۔یہ پلانٹ رائے بریلی ، یو پی کی ضلع انتظامیہ کے سپرد کیا گیا ہے۔ اس پلانٹ کو صحیح طریقے سے چلانے کے لئے این ٹی پی سی نے پلانٹ لگانے والوں کو ضروری اکوپمنٹ اور وسائل فراہم کرائے ہیں۔ اس آکسیجن پلانٹ کے لگائے جانے سے ضرورت مند لوگوں کو فوری طور پر آکسیجن دستیاب ہوگی۔
اس سے قبل این ٹی پی سی نے اونچاہار کمیونٹی ہیلتھ سینٹر کو 10 آکسیجن سلنڈر سپلائی کئے تھے۔ مشکل وقت میں این ٹی پی سی اونچاہار کی اس پہل سے امید کی ایک کرن پیدا ہوئی ہے کہ گاؤں کے لوگ بھی بہتر صحت سہولتیں حاصل کر سکتے ہیں ۔
۔۔۔۔۔۔۔۔۔۔۔
ش ح۔ا گ۔ن ا۔
U-5007
(Visitor Counter : 102
بھارتی چناؤ کمیشن
انڈومان نکور بار جزائر میں 11 اپریل کو ووٹ ڈالے جائیں گے
لوک سبھا کی واحد سیٹ کے لئے 15 امیدوار میدان میں ہیں
انتخابات کوصاف ستھرے طریقے پر کرانے کے لئے 406 پولنگ مرکز قائم کئے گئے ہیں
نئی دہلی، 8 اپریل 2019 /انڈومان نکو بار جزائر میں پہلے مرحلے میں واحد پارلیمانی حلقے کے لئے 11 اپریل کو ووٹ ڈالے جائیں گے۔ رائے دہندگان کی کل تعداد 317878 ہے۔ ان میں 168701 مرد رائے دہندگان ، 149168 خاتون رائے دہندگان اور 9 ووٹر تیسرے عام زمرے کے ہیں۔
ووٹروں میں اسٹریٹ جزائر کے 41 عظیم نکوباری قبیلے ہوت بے میں 65 اونگے قبیلے اور کیپمبل بے میں 100 شومپین قبیلوں کے لوگ ہیں۔
406 پولنگ مرکزوں میں لوک سبھا کی واحد سیٹ کے لئے 15 امیدوار میدان میں ہےجن میں ایک خاتون اور 9 آزاد امیدوار بھی ہیں۔
انڈومان نکو بار جزائر میں انتخابات کے لئے 18 مارچ کو نوٹی فکیشن جاری کیاگیا تھا ۔ نامزدگی داخل کرنے کی آخری تاریخ 25 مارچ تھی ۔ کاغذات کی جانچ پڑتال 26 مارچ کو ہوئی اور 28 مارچ تک نام واپس لئے جاسکتے تھے۔
۔۔۔۔۔۔۔۔۔۔۔
م ن۔ج ۔ ج۔
U-1806
(Visitor Counter : 43